CELEX: 32012R0470
Language: et
Date: 2012-06-04 00:00:00
Title: Komisjoni määrus (EL) nr 470/2012, 4. juuni 2012 , millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses polüdekstroosi (E 1200) kasutamisega õlles  EMPs kohaldatav tekst

5.6.2012   
            
            
               ET
            
            
               Euroopa Liidu Teataja
            
            
               L 144/16
            
         KOMISJONI MÄÄRUS (EL) nr 470/2012,
   4. juuni 2012,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses polüdekstroosi (E 1200) kasutamisega õlles
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3 ja artikli 30 lõiget 5,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud toidus kasutada lubatud lisaainete Euroopa Liidu loetelu ja kõnealuste lisaainete kasutamise tingimused.
            
         
               (2)
            
            
               Seda loetelu võib muuta Euroopa Parlamendi ja nõukogu 16. detsembri 2008. aasta määruses (EÜ) nr 1331/2008 (millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus) (2) osutatud menetluse kohaselt.
            
         
               (3)
            
            
               Vastavalt määruse (EÜ) nr 1331/2008 artikli 3 lõikele 1 võib Euroopa Liidu lisaainete loetelu ajakohastada kas komisjoni algatusel või vastava taotluse saamisel.
            
         
               (4)
            
            
               On esitatud taotlus polüdekstroosi (E 1200) stabilisaatorina kasutamise lubamiseks õlles ning see taotlus on tehtud kättesaadavaks ka liikmesriikidele.
            
         
               (5)
            
            
               Vähendatud energiasisaldusega ja väikese alkoholisisaldusega õlled ei ole üldiselt eriti populaarsed tekstuuri ja järelmaitse puudumise tõttu. Polüdekstroosi (E 1200) lisamine võib õlle tekstuuri ja järelmaitset parandada ning anda samal ajal vajalikku stabiilsust vahule. Lisaks on polüdekstroos (E 1200) väikese kalorsusega ja selle lisamine suurendab õlle kalorisisaldust vähesel määral.
            
         
               (6)
            
            
               Polüdekstroos (E 1200) kuulub selliste lisaainete rühma, mille puhul ei ole kindlaks määratud lubatud päevast tarbitavat kogust (3). See tähendab, et koguses, mis on vajalik soovitud tehnoloogilise mõju saavutamiseks, ei kujuta kõnealune aine tervisele ohtu. Seetõttu on asjakohane lubada polüdekstroosi (E 1200) kasutamist vähendatud energiasisaldusega ja väikese alkoholisisaldusega õlledes.
            
         
               (7)
            
            
               Vastavalt määruse (EÜ) nr 1331/2008 artikli 3 lõikele 2 peab komisjon määruse (EÜ) nr 1333/2008 II lisas sätestatud Euroopa Liidu toidu lisaainete loetelu ajakohastamiseks küsima Euroopa Toiduohutusameti arvamust, välja arvatud juhul, kui kõnealune ajakohastamine ei mõjuta inimeste tervist. Kuna loa andmine polüdekstroosi (E 1200) kasutamiseks vähendatud energiasisaldusega ja väikese alkoholisisaldusega õlledes kujutab endast kõnealuse loetelu ajakohastamist, mis ei mõjuta inimeste tervist, puudub vajadus Euroopa Toiduohutusameti arvamuse järele.
            
         
               (8)
            
            
               Vastavalt komisjoni 11. novembri 2011. aasta määruse (EL) nr 1129/2011 (millega muudetakse Euroopa Parlamendi ja nõukogu määruse (EÜ) nr 1333/2008 II lisa ja kehtestatakse Euroopa Liidu toidu lisaainete loetelu) (4) üleminekusätetele kohaldatakse II lisa, milles on sätestatud Euroopa Liidu loetelu toidus kasutada lubatud lisaainetest ja kõnealuste lisaainete kasutamise tingimused, alates 1. juunist 2013. Et võimaldada polüdekstroosi (E 1200) kasutamist õlles enne nimetatud tähtpäeva, tuleb kõnealuse toidu lisaainega seoses määrata varasem kohaldamiskuupäev.
            
         
               (9)
            
            
               Seega tuleks määruse (EÜ) nr 1333/2008 II lisa vastavalt muuta.
            
         
               (10)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. juuni 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  Komisjoni aruanne toidu kaudu toidu lisaainete omastamise kohta (KOM(2001) 542 (lõplik)).
   
      (4)  ELT L 295, 12.11.2011, lk 1.
   
      LISA
      Määruse (EÜ) nr 1333/2008 II lisa E osas lisatakse toidugruppi 14.2.1 „Õlu ja linnasejoogid” kande E 1105 järele järgmine kanne:
      
         
                      
                  
                  
                     „E 1200
                  
                  
                     Polüdekstroos
                  
                  
                     
                        quantum satis
                     
                  
                  
                      
                  
                  
                     Ainult vähendatud energiasisaldusega ja väikese alkoholisisaldusega õlled
                  
                  
                     Kohaldatakse
                     alates 25. juunist 2012”